# RUILA PÕHIKOOLI HOOLEKOGU ISTUNGI PROTOKOLL

**Toimumisaeg ja koht:** 05.09.2022 kell 18.00-20.08, Ruila Põhikoolis

**Koosolekul osalesid:** Tiia Rosenberg, Rafael Milerman, Virve-Hella Haavam, Helena Melis, Kristi Maajärv, Raili Kann, Reti Treimut, Priit Abiram, Maarja Lillemäe, Andres Aljaste

**Koosolekut juhatas** Rafael Milerman ja protokollis Virve-Hella Haavam

**Päevakorras:**

1. **Arvamuse andmine õppekava muudatusteks**
* Tunnijaotusplaan: 1-3. kl lisandub koorilaul, 6. klassi tants ja 8. klassis kodukandi lugu.
* Koduõppe rakendamine – lapsevanema soovil koduõppe rakendamiseks esitab lapsevanem põhjendatud taotluse ja individuaalse õppekava. Otsuse koduõppele lubamise kohta teeb õppenõukogu.

1 kord trimestris tehakse koduõppepäev loovtööga seotud ülesannete iseseisvaks täitmiseks, mille eesmärk on õpetada lastele iseseisvat tööd ja arendada digipädevust.

* Arutelu tulemusena **tehti ettepanek** täiendada õppekava punkti *3.3. Läbiv teema „Liikluskasvatus“* (lk 32) „oskab hinnata sõidukite liikumissuunda, -kiirust ja kaugust; (6. klass - matemaatika)“ sõnastusega „ohutuks teeületuseks“, näiteks: „oskab hinnata ohutuks teeületuseks sõidukite liikumissuunda, -kiirust ja kaugust“.
* Hindamisjuhend – sisulised kommentaarid lisatakse kokkuvõtvatele hinnetele. Jooksvaid töid kommenteerivad õpetajad erinevalt – tagasiside töö peale kirja, suuliselt, e-kooli jne. 1.-3. klassi töödele lisatakse sooritusprotsent juurde, kuna algklassides numbriliselt ei hinnata.
* Kooli poolt ettepanek, et positiivseid hindeid enam parandada ei lubata ja puuduliku hinde parandamisel alandatakse tulemust ühe hinde võrra („3“ jääb ikka samaks). Aktiivse arutelu käigus toodi välja erinevaid arvamusi ja esitati täiendavaid küsimusi.

Arutelu tulemusena sobis hoolekoguledirektoripooltväljapakutud **ettepanek**: negatiivse hinde parandamisel ei alandata tulemust, kui õpilane tuleb 2 nädala jooksul järele vastama. Hilisemate järele vastamiste puhul alandatakse hinnet ühe palli võrra.

Positiivse hinde parandamise kohta on direktor vanemate seisukoht arvesse võtnud, kuid lõplik otsus sõltub ka teistest osapooltest ning täiendava arutelu tulemustest õpetajatega. Direktor kinnitab hindamisjuhendi võttes arvesse hoolekogu liikmete erinevaid arvamusi.

1. **Arvamuse andmine kooli ja lasteaia kodukorra muudatusteks**
* Kooli kodukorra muudatused juba eelnevalt läbi arutatud ja täiendavaid küsimusi ega arutelu ei tekkinud.
* Lastaia kodukorda on lisatud punkt 4.4., mille kohaselt toimub lapse vastuvõtt ja üleandmine rühmaruumi uksel, kuid rühmaruumi lapsevanem ei sisene.

Turvalisuse tagamisega seonduvalt on lisatud punkt 7.12., mille kohaselt vastutab vanem lasteaias viibides (õpetajaga vesteldes või ühisüritusel osalemisel) ise lapse eest järgides lasteaia kodukorda ja reegleid.

1. **Hinnangu andmine huvitegevuse ja pikapäevarühma tegevuse töökorralduse kohta**
* Huviringi nimekirja lisandub male, 1-3. klassile kunstiring, Saue JK jalgpall (teisipäev ja neljapäev 15.30).
* Pikapäevarühmad eraldi: 1-2. klass, 3-4. klass.
1. **Info õppeaasta algusest**
* Lühike arutelu noorte laulu- ja tantsupeo teemal.
* Koroona puhul ei ole enam kohustust määrata lähikontaktseid, kuid laps peab 5-ks päevaks koju jääma. Klassijuhataja saadab klassi meililisti teate, et teised vanemad teaksid oma lapsi jälgida.
* Suvel tehtud KIK projekt, ühte tahetakse veel teha. Ka Erasmus+ projektile saadud positiivne otsus.
* Lühike arutelu valla koolidevaheliste ürituste teemal, mida suures osas korraldavad koolid ise.